Torre delle Bebbe La Tore de łe bebe e el Lido de Foson i xe do siti archiołoxeghi intrà i veci confini dei teritori de Venesia e Padoa. Sti siti i servìa come presidio miłitare de confin, costruio da łe origini della Serenisima e fin al 1380, ano de ła guera de Cioxa contro Xenoa. I do siti i se połe locałixare intrà ła xona de Brondoło, inte el confin intrà el comun de Cavàrzere, Cavaneła d'Adexe e Conche . La Tore de łe Bebe el jera on casteło stratexego par Venesia, parché el controłava i xbochi de na rama del Brenta, el vecio , che el ndava a xbocare inte ła Łaguna de Venesia.